**Ministru kabineta noteikumu projekta**

**“Grozījumi Ministru kabineta 2015. gada 10. marta noteikumos Nr. 125 “Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015. gada 10. marta noteikumos Nr. 125 “Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai”” (turpmāk – noteikumu projekts) mērķis ir papildināt nosacījumus par papildu atbalsta saņemšanu Latvijas Lauku attīstības programmas 2014.–2020. gadam (turpmāk – Lauku attīstības programma) pasākumā “Atbalsts *LEADER* vietējai attīstībai (sabiedrības virzīta vietējā attīstība)”.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lauku attīstības programmas uzraudzības komiteja 2021. gada 11. februārī saskaņoja grozījumus Lauku attīstības programmā. Tie paredz pārejas periodā 2021. un 2022. gadā pasākuma “Atbalsts *LEADER* vietējai attīstībai (sabiedrības virzīta vietējā attīstība)” īstenošanai piešķirt papildu atbalstu 22,46 milj. *euro* apmērā. Papildu atbalsts tiks piešķirts vietējām rīcības grupām sabiedrības virzītas vietējās attīstības stratēģiju īstenošanai, to darbības nodrošināšanai un teritorijas aktivizēšanai, kā arī apakšpasākuma “Sagatavošanās atbalsts” īstenošanai 2022. gadā.  Saskaņā ar Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 65. panta 9. punktu izdevumi saistībā ar Lauku attīstības programmas grozījumiem kļūst par atbilstīgiem izdevumiem no dienas, kad Eiropas Komisijai tiek iesniegts Lauku attīstības programmas grozīšanas pieprasījums. Grozījumi Lauku attīstības programmā šā gada 19. martā tika iesniegti Eiropas Komisijai elektroniskās datu apmaiņas sistēmā *SFC 2014*.  Lai vietējās rīcības grupas varētu pieteikties uz papildu atbalstu, ir jāizdara grozījumi Ministru kabineta 2015. gada 10. marta noteikumos Nr. 125 “Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” (turpmāk – noteikumi Nr. 125).  Noteikumu projektā paredzēts, ka vietējā rīcības grupa var pieteikties uz papildu atbalstu mēneša laikā pēc Lauku atbalsta dienesta oficiālajā izdevumā “Latvijas Vēstnesis” izsludinātās iesniegumu pieņemšanas, iesniedzot dokumentus saskaņā ar noteikumu Nr. 125 51. punktu. Atbalsta apmērs tiks aprēķināts atbilstoši noteikumu Nr.125 43. punktam.  Lai nodrošinātu mazo vietējo rīcības grupu efektīvāku darbības turpināšanos arī pārejas periodā, Lauku attīstības programmas uzraudzības komiteja saskaņoja atbalsta palielinājumu par pieciem procentiem darbības nodrošināšanai un teritorijas aktivizēšanai vietējām rīcības grupām, kurām pārejas periodā sabiedrības virzītas vietējās attīstības stratēģijas īstenošanai papildu atbalsts būs līdz 500 000 *euro*. Šis atbalsts ir nepieciešams, jo minētajām vietējām rīcības grupām iepriekš piešķirtais publiskais finansējums ir beidzies un tiks piemērota vienkāršotā izmaksa “Vienotas likmes finansējums izmaksām, kas nav personāla izmaksas”, kas paredz darbiniekam noteikt vismaz 0,3 slodzi un piemērot vienotu likmi līdz 40 % no atbilstīgajām tiešajām personāla izmaksām, lai segtu darbības atlikušās atbilstīgās izmaksas, turklāt arī mazajām zivsaimniecības vietējām rīcības grupām vajag administrēt šī gada sākumā piešķirto Eiropas Jūrlietu un zivsaimniecības fonda papildu atbalstu sabiedrības virzītas vietējās attīstības stratēģijas īstenošanai. Attiecīgi grozījums ietverts noteikumu projekta 1. punktā. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vietējām rīcības grupām, t.i., biedrībām un nodibinājumiem, kam piešķirts atbalsts sabiedrības virzītas vietējās attīstības stratēģijas īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | 2021 | | | Turpmākie gadi (*euro*) | | | | | | |
|  | | | 2022 | | 2023 | | | 2024 | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | | izmaiņas salīdzinot vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas salīdzinot vidēja termiņa budžeta ietvaru 2023. gadam | izmaiņas salīdzinot vidēja termiņa budžeta ietvaru 2023. gadam | |
| 1 | 2 | 3 | 4 | | 5 | 6 | 7 | 8 | |
| 1.Budžeta ieņēmumi: | 7 576 560 | 1 977 505 | 6 120 000 | | 3 077 850 | 662 279 | 4 080 000 | 2 057 721 | |
| 1.1. Valsts pamatbudžets | 7 576 560 | 1 977 505 | 6 120 000 | | 3 077 850 | 662 279 | 4 080 000 | 2 057 721 | |
| 1.2. valsts speciālais budžets | 0 | 0 | 0 | | 0 | 0 | 0 | 0 | |
| 1.3. pašvaldību budžets | 0 | 0 | 0 | | 0 | 0 | 0 | 0 | |
| 2. Budžeta izdevumi: | 11 142 000 | 2 908 095 | 9 000 000 | | 4 526 250 | 973 940 | 6 000 000 | 3 026 060 | |
| 2.1. valsts pamatbudžets | 11 142 000 | 2 908 095 | 9 000 000 | | 4 526 250 | 973 940 | 6 000 000 | 3 026 060 | |
| 2.2. valsts speciālais budžets | 0 | 0 | 0 | | 0 | 0 | 0 | 0 | |
| 2.3. pašvaldību budžets | 0 | 0 | 0 | | 0 | 0 | 0 | 0 | |
| 3. Finansiālā ietekme: | -3 565 440 | -930 590 | -2 880 000 | | -1 448 400 | -311 661 | -1 920 000 | -968 339 | |
| 3.1. valsts pamatbudžets | -3 565 440 | -930 590 | -2 880 000 | | -1 448 400 | -311 661 | -1 920 000 | -968 339 | |
| 3.2. speciālais budžets | 0 | 0 | 0 | | 0 | 0 | 0 | 0 | |
| 3.3. pašvaldību budžets | 0 | 0 | 0 | | 0 | 0 | 0 | 0 | |
| 4. Finanšu līdzekļi papildu izdevumu  finansēšanai (kompensējošu izdevumu  samazinājumu norāda ar "+" zīmi) | 0 | 0 | 0 | | 0 | 0 | 0 | 0 | |
| 0 | 0 | | 0 | 0 | 0 | 0 | |
| 0 | 0 | | 0 | 0 | 0 | 0 | |
| 5. Precizēta finansiālā ietekme: | 0 | -930 590 | -2 880 000 | | -1 448 400 | -311 661 | -1 920 000 | -968 339 | |
| 5.1. valsts pamatbudžets | -930 590 | -2 880 000 | | -1 448 400 | -311 661 | -1 920 000 | -968 339 | |
| 5.2. speciālais budžets | 0 | 0 | | 0 | 0 | 0 | 0 | |
| 5.3. pašvaldību budžets | 0 | 0 | | 0 | 0 | 0 | 0 | |
| 6. Detalizēts ieņēmumu un izdevumu  aprēķins (ja nepieciešams, detalizētu  ieņēmumu un izdevumu aprēķinu var  pievienot anotācijas pielikumā): | Lauku attīstības programmas pasākumā “Atbalsts *LEADER* vietējai attīstībai (sabiedrības virzīta vietējā attīstība)” papildu piešķirto publisko finansējumu 22 458 095,00 *euro* veido ELFLA līdzfinansējums 68 % (15 271 505 *euro*) apmērā un Latvijas valsts līdzfinansējums 32 % (7 186 590 *euro*) apmērā.  Pasākumam tika novirzīts publiskais finansējums 19 550 000 *euro* no Lauku attīstības programmas īstenošanai piešķirtā pārejas perioda finansējuma 2021. un 2022. gadam, kurš apstiprināts Ministru kabineta 2021.gada 4. februāra protokollēmumā (prot. Nr. 12 28.§) “Informatīvais ziņojums “Par Latvijas Lauku attīstības programmas 2014.–2020. gadam pārejas periodu””, un 2 908 095 *euro* no publiskā finansējuma atlikuma Lauku attīstības programmas pasākumā “Pamatpakalpojumi un ciematu atjaunošana lauku apvidos”.  Lauku attīstības programmas grozījumi par papildu publisko finansējumu pasākumā tika saskaņoti 2021. gada 11. februāra Lauku attīstības programmas uzraudzības komitejas sēdē, un 2021. gada 19. martā tie tika iesniegti Eiropas Komisijā ar elektroniskās datu apmaiņas sistēmas *SFC 2014* starpniecību.  Pasākumam pieejamais papildu finansējums tiks piešķirts vietējām rīcības grupām sabiedrības virzītas vietējās attīstības stratēģiju īstenošanai, to darbības nodrošināšanai un teritorijas aktivizēšanai, kā arī 2022. gadā tiks īstenots apakšpasākums “Sagatavošanās atbalsts” (plānotais publiskais finansējums 520 000,00 *euro*).  Ņemot vērā Zemkopības ministrijas budžetā saskaņā ar likumu “Par valsts budžetu 2021.gadam” un likumu “Par vidēja termiņa budžeta ietvaru 2021., 2022. un 2023.gadam” pasākumam “Atbalsts LEADER vietējai attīstībai (sabiedrības virzīta vietējā attīstība)” plānoto finansējumu 2021., 2022. un 2023. gadam, tad:  2021. gada papildus nepieciešami 2 908 095*euro*;  2022. gadā papildus nepieciešami 4 526 250 *euro*;  2023. gadā papildus nepieciešami 6 000 000 *euro*;  2024. gadā nepieciešami 4 000 000 *euro*;  2025. gadā nepieciešami 2 373 625 *euro*. | | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | | | | |
| 8. Cita informācija | Ir mainījies pasākuma īstenošanai pieejamais publiskais finansējums, jo ir izdarīti grozījumi Lauku attīstības programmā (2021. gada 11. februārī saskaņoti ar Lauku attīstības programmas uzraudzības komiteju), kuri paredz publiskā finansējuma atlikuma pārdali no pasākuma “Pamatpakalpojumi un ciematu atjaunošana lauku apvidos” un pārejas perioda publiskā finansējuma piešķiršanu. Publiskā finansējuma nodrošināšanai pasākumam valsts budžetā ir nepieciešami papildu finanšu līdzekļi.  Nepieciešamo papildu finansējumu pasākuma īstenošanai 2021. gadā un turpmākajos gados Zemkopības ministrija pieprasīs normatīvajos aktos noteiktajā kārtībā.  Zemkopības ministrija atbalstu pasākuma īstenošanai izmaksās no budžeta apakšprogrammas 65.08.00. “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. | | | | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. | |
| |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | No 2021. gada 18. februāra līdz 4. martam projekts bija ievietots Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”, kur sabiedrības pārstāvji varēja sniegt viedokļus par projektu. |
| Sabiedrības līdzdalība projekta izstrādē | Noteikumu projekts elektroniski saskaņots ar biedrību “Latvijas Lauku forums” un vietējām rīcības grupām. |
| Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.  No biedrības “Latvijas Lauku forums” un vietējām rīcības grupām par noteikumu projektu iebildumi vai priekšlikumi netika saņemti. |
| Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Karlsone 67027077

andra.karlsone@zm.gov.lv